
Kasutusloa väljastamine

(Võrgu tn 21)
1. ASJAOLUD JA MENETLUSE KÄIK
10.06.2015 laekus Narva Linnavalitsusele läbivaatamiseks Võrgu tn 21 aiamaja püstitatud  kasutusloa taotlus (linnavalitsuse dokumendiregistris nr 5862) koos ehitusprojektiga ja  riigilõivu maksekorraldusega. Tuleohutuse seaduse § 5 lõike 1 kohaselt Ida Päästekeskusele on 17.06.2015 saadetud arvamuse päring kasutusloa väljastamiseks (linnavalitsuse dokumendiregistris nr 1-13.2/2435). 03.07.2015 Võrgu tn 21 omanikule teatati kirjaga nr 1-11/533 avastatud puudustest. 07.2015.a. laekus „Päästeameti Ida Päästekeskuse Tuleohutuskontrolli büroolt ehitise kasutusloa teatis nr O-JP/34, kus oli märgitud Päästeseaduse § 5 lg 1 p 8 alusel kiidab heaks Päästeameti Ida päästekeskus ehitise tuleohutusosa kasutusloa Ida-Virumaal Narva linnas Võrgu tn 21 „aiamaja“ suletud netopind 81 m2, et Narva Linnavalitsuse poolt oleks võimalik väljastada ehitisele kasutusluba. Ehitise ülevaatuse komisjoni töös osales Päästeameti Ida päästekeskuse insenertehnilise büroo juhtivinspektor Jürgen Proosväli ning ülevaatuse käigus olulisi tuleohutusnõuete puudusi ei avastatud“. 08.09.2015 on teostatud  ehitusseadustiku § 130 lõike 2 punkti 2 kohane visuaalne ehitise ülevaatus ehitusprojektile vastavuse kontrollimise eesmärgiga. Kontrollimise taotleja ning omanikujärelevalve esindajad kinnitasid oma allkirjadega, et aiamaja on  püstitatud  vastavalt ehitusprojektile. 10.09.2015.a. laekus viimane dokument (linnavalitsuse dokumendiregistris nr 8577)  elektripaigaldise korraline audit, kus oli märgitud „elektripaigaldis või selle osa vastab kehtestatud ohutusnõuetele ja seda võib ettenähtud otstarbel kasutada“.
Seega ehitusseadustiku § 55 kasutusloa andmisest keeldumise põhjused puuduvad.
2.   ÕIGUSLIKUD ALUSED
2.1.Ehitusseadustiku § 51 lõike 1 kohaselt kasutusloa annab kohaliku omavalitsuse üksus,          kui seadusega ei ole sätestatud teisiti.
2.2.Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 
2.3.Haldusmenetlus seaduse § 5 lõike 5 kohaselt kui haldusmenetlust reguleerivad õigusnormid
muutuvad menetluse ajal, kohaldatakse menetluse alguses kehtinud õigusnorme.

3. OTSUS
 Väljastada kasutusluba Võrgu tn 21 püstitatud aiamajale.
4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

